رسولّ حمزہ توف
رجانک/میران رند
” او زال”
اگاں ھزار مرد تئی سرا شیدا بہ بنت گُڑا،
الم رسول حمزہ توف آیانی تہءَ یکے بیت
اگاں سد مردین تئی اِشکءِ بندیگ اَنت گُڑا،
رسول حمزہ توف آیانی تہءَ ھم ھوار بیت
اگاں دہ مردین تئی اِشکءَ بُڈ اِتگ گُڑا،
اے چوں بوت کنت کہ رسول حمزہ توف آیاں چہ یکے مہ بیت
اگاں ایوکءَ
یک مردینے تئی اِشکءِ آماچ انت،
گڑا آ رسول حمزہ توفءَ ابید دگہ کئے بیت،
بلیں !
او زال
اگاں تو ابیتک ئے
ایوک ئے
ءُ کس تئی اِشک ءِ آماچ نہ اِنت
تہ باور کن کہ
بُرزیں کوھانی تہءَ
رسول حمزہ توف
مرتگ۔
30 مارچ 2019